Дырэктар Багатырскага сельскага дома культуры Алена Лукавiцкая па выніках 2016 года была ўдастоена звання “Чалавек года Полаччыны” і занесена на раённую Дошку гонару за значны ўклад у сацыяльна-эканамічнае і культурнае развіццё Полацкага раёна. І гэта пры тым, што разгарнуцца як след кіраўніку ў сваіх ідэях цяжкавата: абмежаваная прастора, якая складаецца з актавай залы і двух вельмі маленькіх памяшканняў, не дазваляе рэалізаваць нешта грандыёзнае. Хаця 10 калектываў СДК плюс творчыя сілы ўсё той жа бібліятэкі, школы адукацыйнай і Дзіцячай школы мастацтваў, што знаходзяцца ў тым жа будынку, здольныя на многае.